
Pirkimo specialiųjų sąlygų 7 priedas


KALTINĖNŲ SINAGOGOS MUZIEJAUS PASTATO PAMATŲ ĮRENGIMO DARBŲ PIRKIMO-PARDAVIMO SUTARTIS NR. ___

2026 m. _________ ___ d. 
(sudarymo vieta)

Lietuvos etnografijos muziejus (toliau – Užsakovas), atstovaujamas direktorės Gitos Šapranauskaitės, veikiančios pagal Muziejaus nuostatus ir 
_________________ (toliau – Rangovas), atstovaujama ____________________________, laimėjusi mažos vertės skelbiamos apklausos būdu vykusį viešąjį pirkimą (pirkimo Nr. ___________) (toliau - Pirkimas), sudarė šią Kaltinėnų Sinagogos muziejaus pastato pamatų įrengimo darbų pirkimo-pardavimo sutartį (toliau – Sutartis). Toliau Sutartyje Užsakovas ir Rangovas vadinamos Šalimi, o kiekviena atskirai Šalimi.
I SKYRIUS
SUTARTIES DALYKAS

1.1. Šioje Sutartyje nustatytomis sąlygomis Rangovas įsipareigoja savo jėgomis, medžiagomis, rizika ir atsakomybe atlikti „Kaltinėnų Sinagogos muziejaus pastato pamatų įrengimo darbus“ (toliau – Darbai), pagal pateiktą Techninę specifikaciją (Priedas Nr.1) bei perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.
1.2. Užsakovas įsipareigoja priimti Darbus bei apmokėti Rangovui už tinkamai ir laiku atliktus Darbus. 
1.3. Darbų atlikimo vieta – L. Lekavičiaus g. 2, Rumšiškės (Lietuvos etnografijos muziejaus teritorijoje) (toliau vadinama - Objektas).
II SKYRIUS 
SUTARTIES KAINA

2.1. Sutarčiai taikomas kainodaros būdas yra fiksuota kaina.
2.2. Darbų, nurodytų šios Sutarties 1.1 punkte, fiksuota kaina yra ____________________________.
Į Sutarties kainą (su PVM) įeina darbo jėgos, mechanizmų ir medžiagų kaina, mokesčiai, transportavimo, sąskaitos pateikimo per sistemą „SABIS“ ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, būtinos atlikti numatytus Darbus. 
2.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita. 
2.4. Jeigu, siekiant laiku ir tinkamai įvykdyti Sutartį, reikia atlikti papildomus nenumatytus darbus, kurių Užsakovas negalėjo žinoti iš anksto ir Rangovas pasiūlymo rengimo ir Sutarties pasirašymo metu negalėjo numatyti ir be kurių jis negali užbaigti Sutarties, Užsakovas numato galimybę šiuos darbus pirkti papildomai Lietuvos Respublikos viešųjų pirkimų įstatymo nustatyta tvarka. 
2.5.Visi papildomi darbai, kurie nėra būtini šiai Sutarčiai užbaigti pagal šią Sutartį negali būti atliekami. Šiame Sutarties punkte minimų papildomų nenumatytų darbų būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų nenumatytų darbų būtinybės ir jį pagrindžiančius dokumentus Užsakovui raštu pateikia Rangovas. Siūlymus dėl papildomų darbų gali teikti ir Užsakovo paskirtas atsakingas darbuotojas. 
2.6. Visi darbai, kuriuos Rangovas atliks savavališkai, nesilaikydamas Šioje Sutartyje, Lietuvos Respublikos teisės aktuose nustatytos tvarkos, t. y. nesuderinus su Užsakovu, Rangovui už tokius Darbus nebus apmokama.
2.7. Šalys susitaria, kad Sutarties Darbų kaina (be PVM) ir (ar) atskirų darbų kaina (be PVM) gali kisti (didėti ar mažėti) tais atvejais, jei Lietuvos Respublikos įstatymais bus pakeistas pridėtinės vertės mokesčio (toliau – PVM) taikomas tarifas, kaina (be PVM) bus keičiama atitinkama dalimi, atsižvelgiant į kainos (su PVM) sudėtyje esančio mokesčio dalį. Bendra Sutarties Darbų kaina su PVM nesikeičia. Kaina (be PVM) perskaičiuojama tik iki PVM taikomo tarifo pasikeitimo. 
2.8. Rangovui avansas nemokamas.

III SKYRIUS 
SUTARTIES DARBŲ ATLIKIMO TERMINAI

3.1. Darbai turi būti atlikti iki 2026 m. lapkričio 16 d. 
3.2. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo-priėmimo aktas (Priedas Nr. 3).
3.3. Darbų atlikimo metu, pastebėtų Darbų trūkumų ar defektų šalinimas neprailgina Sutarties 3.1. punkte nustatyto galutinio Darbų termino. Pretenzijas Užsakovas pareiškia tiek Darbų atlikimo metu, tiek Darbų priėmimo ir perdavimo momentu, o jeigu ji to nepadaro, tai vėlesnis Užsakovo papildomų pretenzijų pareiškimas dėl akivaizdžių Darbų trūkumų negali būti priežastis, kuria remiantis Užsakovas gali atsisakyti priimti Darbus ir (ar) už juos nemokėti.
3.4. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis.
3.5. Aplinkybės, dėl kurių gali būti stabdomi Darbai, yra:
3.5.1. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis;
3.5.2. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta Objekte, ir tų kliūčių ar sąlygų Rangovas nebūtų galėjęs pagrįstai numatyti;
3.5.3. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
3.6. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo. 
3.7. Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos.
3.8. Rangovas turi teisę užbaigti Darbus anksčiau sutarto termino.

IV  SKYRIUS 
SUBRANGOVAI IR SUBRANGOVŲ KEITIMO TVARKA
/Jei Sutartyje numatytų Darbų vykdymui Rangovas pasitelks subrangovus, 
4.1.  Rangovo teisė pasitelkti trečiuosius asmenis (subrangovus):
4.1.1. Rangovas Sutarčiai vykdyti turi pasitelkti tik tuos subrangovus, kurie numatyti Rangovo pasiūlyme (Priedas Nr. 2). Jeigu Rangovas šioje Sutartyje numatytiems Darbams vykdyti nori samdyti kitą, nei nurodyta pasiūlyme, subrangovą, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto subrangovo bei pateikti subrangovo dokumentus, pagrindžiančius atitikimą pirkimo sąlygose subrangovams nustatytiems reikalavimams. Už subrangovo atliktų Darbų kokybę atsako Rangovas. Rangovas visada bus atsakingas už Sutarties vykdymą, įskaitant subrangovams perduodamos vykdyti Sutarties ir (ar) Sutarties dalies kokybę ir padarytą žalą. 
4.2. Šiai Sutarčiai gali būti taikoma tiesioginio atsiskaitymo su subrangovais galimybė, kuri įgyvendinama šia tvarka:
[bookmark: _GoBack]4.2.1. Užsakovas ne vėliau kaip per 3 (tris) darbo dienas nuo Lietuvos Respublikos viešųjų pirkimų įstatymo (toliau – VPĮ) 88 str. 4 d. numatytos informacijos gavimo raštu dienos, informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo Subrangovo. Šioje sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su Subrangovu tvarka.

V SKYRIUS 
ATLIKTŲ DARBŲ PERDAVIMO IR PRIĖMIMO TVARKA

5.1. Rangovas privalo vykdyti Darbus, laikydamasis šios Sutarties, Lietuvos Respublikos įstatymų ir kitų norminių aktų nuostatų. 
5.2. Esant Užsakovo pareikalavimu, kartu su atliktu Darbų aktu Rangovas pateikia naudotų medžiagų ir įrengimų sertifikatus. Rangovas PVM sąskaitą faktūrą ir atliktų Darbų aktą teikia naudojantis informacinės sistemos „SABIS“ priemonėmis (išlaidas susijusias su mokėjimo dokumentų pateikimu prisiima Rangovas).
5.3. Jeigu bet kuriuo šios Sutarties vykdymo ar pasibaigus Sutarties vykdymo laikui, tačiau tebegaliojant šia Sutartimi nustatytiems atliktų Darbų garantiniams laikotarpiams, metu paaiškėja, kad atlikti Darbai neatitinka šioje Sutartyje ar jos prieduose nustatytų kokybės reikalavimų, naudotos blogesnės kokybės medžiagos, nukrypta nuo Darbų reikalavimų be Užsakovo raštiško sutikimo, tokie atvejai fiksuojami, bei sudaromas abiejų Šalių pasirašomas defektinis aktas. Rangovui nepagrįstai atsisakius pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas registruotu paštu.
5.4. Užsakovas turi teisę nepasirašyti PVM sąskaitos faktūros, atliktų darbų akto ir neatlikti mokėjimų, kol Rangovas nepateikia naudotų medžiagų ir įrengimų sertifikatų, kol Rangovas savo sąskaita nepašalina defektiniame/trūkumų akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl Rangovo kaltės, taip pat ir pasibaigus Sutarties vykdymo laikui, tačiau tebegaliojant šia Sutartimi nustatytiems atliktų Darbų garantiniams laikotarpiams. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo patirtus nuostolius/žalą.

VI SKYRIUS 
GARANTIJOS
6.1. Darbų garantinis laikotarpis:
6.1.1. 5 (penki) metai – bendrasis garantinis terminas
6.1.2. 10 (dešimt) metų – esant paslėptų statinio elementų (konstrukcijų, pamatų ir kt.);
6.1.3. 20 (dvidešimt) metų – esant tyčia paslėptų defektų. Lietuvos Respublikos civilinio kodekso 6.698 straipsnio 1 dalyje nustatyti terminai pradedami skaičiuoti nuo visų Rangovo atliktų statybos darbų rezultatų perdavimo Užsakovui dienos.
6.2. Jei Rangovas per Užsakovo nustatytą protingą terminą neištaiso nustatytų defektų, Rangovas privalo atlyginti visus nuostolius, kuriuos patiria Užsakovas, pats ištaisydamas defektą ar pasitelkdamas trečiuosius asmenis, įskaitant Užsakovo kaštus ieškant kito vykdytojo, administravimo išlaidas ir kitą patirtą žalą.

VII SKYRIUS
 UŽTIKRINIMAI IR DRAUDIMAI

7.1. Užsakovas nereikalauja iš Rangovo Sutarties įvykdymo užtikrinimo dokumentų.

VIII SKYRIUS 
ATSISKAITYMŲ TVARKA
8.1. Užsakovas su Rangovu atsiskaito galutinai užbaigus ir priėmus Rangovo atliktus Darbus, įskaitant ir defektų  nustatytų priimant Darbus, pašalinimą, nuostolių, jei tokių buvo, kompensavimą, ne vėliau kaip per 30 (trisdešimt) kalendorinių dienų po to, kai Sutarties Šalys parašais patvirtins tinkamai atliktų visų Sutartyje numatytų Darbų perdavimo - priėmimo aktą. 

IX SKYRIUS
 ŠALIŲ TEISĖS IR PAREIGOS
9.1 Užsakovas turi teisę:
9.1.1. kontroliuoti ir prižiūrėti, ar atliekamų Darbų atlikimo eiga, kiekiai, kaina, medžiagų kokybė ir įrangos naudojimas atitinka;
9.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų nuostatų. Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
9.1.3. duoti nurodymus Rangovui ir reikalauti jų vykdymo; 
9.1.4. reikalauti, kad Rangovas savo sąskaita pašalintų atliktų Darbų defektus, atsiradusius per garantinį laikotarpį.
9.2.  Užsakovas įsipareigoja:
9.2.1. po Sutarties pasirašymo paskirti atsakingus asmenis, kurie atstovauja Užsakovą, bendradarbiauja su Rangovu sprendžiant klausimus susijusius su Sutartinių įsipareigojimų vykdymu ir turi teisę pasirašyti atliktų Darbų priėmimo-perdavimo aktus. Užsakovas atsakingu asmeniu skiria:
Medinės architektūros tyrimų ir mokymų skyriaus vedėją-architektą – Ruslaną Aranauską, tel. +370 615 49037, el. paštas ruslanas.aranauskas@lemu.lt_____________________________________
9.2.2. sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka;
9.2.3. užtikrinti Rangovui galimybę laisvai ir saugiai patekti į Objekto vietą iki sutartinių Darbų pabaigos;
9.2.4. Sutartyje nustatytomis sąlygomis priimti iš Rangovo tinkamai atliktus Darbus.
9.3. Rangovas turi teisę:
9.3.1. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Rangovo teisėmis;
9.3.2. gauti Užsakovo apmokėjimą už Darbus pagal Sutartyje nustatytas sąlygas ir tvarką;
9.3.3. naudotis kitomis teisės aktuose numatytomis Rangovo teisėmis.
9.4. Rangovas įsipareigoja:
9.4.1.  pradėti Darbus po Sutarties pasirašymo;
9.4.2. paskirti Darbų vadovą, kuris būtų ne žemesnės kvalifikacijos ir turėtų ne mažesnę patirtį negu pirkimo dokumentuose keliami reikalavimai;
9.4.3. vykdyti Darbus pagal Techninės specifikacijos reikalavimus ir teisės aktus, reglamentuojančius statybos veiklą (normų, taisyklių) reikalavimus;
9.4.4. kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų užbaigimo ir (ar) per garantinį laikotarpį;
9.4.5. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti atitinkančias Lietuvos Respublikos įstatymais nustatyta tvarka sertifikuotas medžiagas;
9.4,6. laiku ir tinkamai informuoti Užsakovą apie atliktų Darbų etapus bei apie atliktų Darbų priėmimo – perdavimo datą bei pateikti Užsakovui atliktų darbų aktus, išrašyti PVM sąskaitas – faktūras, kitą normatyvinių statybos dokumentų nurodytą statybos Darbų atlikimo dokumentaciją;
9.4.7. raštu informuoti Užsakovą apie Objekte dirbančius subrangovus. Jų sąrašas turi sutapti su konkursinio pasiūlymo dokumentuose pateiktu sąrašu. Subrangovų keitimo, jei taikoma, tvarka nustatyta Sutarties 4 skyriuje;
9.4.8. garantuoti saugų darbą, priešgaisrinę ir aplinkos apsaugą bei darbo higieną Darbų teritorijoje, Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
9.4.9. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų bei Techninės specifikacijos reikalavimų. Taip pat savo sąskaita ištaisyti atliktų Darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant objekto garantiniam laikotarpiui;
9.4.10. atlikti Darbus tvarkingai, neteršiant teritorijos, kompaktiškai laikyti statybos atliekas;
9.4.11. savo lėšomis įrengti laikinus aptvėrimus (jei reikalinga), o baigus Darbus juos išardyti;
9.4.12. suteikti Darbams Sutarties 6 skyriuje nurodytas garantijas.
9.4.13. atsakyti už subrangovų atliktus Darbus ir jų kokybę ar padarytą žalą;
9.4.14. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
X SKYRIUS
ŠALIŲ ATSAKOMYBĖ
10.1. Užsakovui, uždelsusi sumokėti Rangovui priklausančias sumas šioje Sutartyje nustatyta tvarka ir terminais, Rangovui pareikalavus mokėti 0,02 (dviejų šimtųjų) procento delspinigių už kiekvieną pavėluotą dieną nuo ne laiku apmokėtos sumos.
10.2. Rangovui vėluojant atlikti Darbus numatytu laiku, bet kokį Darbą ar Darbų grupę pagal Įkainuotame Veiklų sąraše pateiktą vykdymo grafiką ir nepateikus Užsakovui pagrįstų įrodymų, pateisinančių Darbų vėlavimą, Rangovas Užsakovui pareikalavus moka 0,02 (dviejų šimtųjų) dydžio delspinigius už kiekvieną pavėluotą dieną nuo Rangovo vėluojamų atlikti Darbų kainos su PVM iki bus atliktas Darbas. Delspinigiai negali būti reikalaujami, jei vėluojama dėl priežasčių, nepriklausančių nuo Rangovo.
10.3. Delspinigių sumokėjimas neatleidžia Šalių nuo pareigos įvykdyti Sutartį.

XI SKYRIUS
PAKEITIMAI
11.1 Sutartis gali būti keičiama jos galiojimo laikotarpiu tik vadovaujantis VPĮ 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
11.2. Sutartis dėl Darbų pakeitimų, kurių bendra vertė neviršija 15 procentų pradinės Sutarties vertės, gali būti keičiama, neatliekant naujos pirkimo procedūros.
11.3. Darbų pakeitimai gali apimti:
11.3.1. Darbų dalies lygių, pozicijų ir (arba) matmenų pakitimus;
11.3.2. bet kurio atskiro Darbo atsisakymą arba Darbo apimties sumažinimą;
11.3.3. bet kurį papildomą Darbą, įrangą, medžiagas.
11.4. Darbų pakeitimas pagrindžiamas dokumentais, kurie turi būti patvirtinti Rangovo, statybos vadovo parašais, bei raštu suderinti su Užsakovu.
11.5. Darbų pakeitimai, nurodyti Sutarties 11.3 punkte forminami tokia tvarka:
11.5.1. jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, kurios pagrindu koreguojama Sutarties kaina;
11.5.2. jei Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, bei siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, ir, Užsakovui įvertinus Rangovo siūlymą, koreguojama Sutarties kaina (jei reikia).

XII SKYRIUS
NENUGALIMOS JĖGOS APLINKYBĖS (FORCE MAJEURE)
12.1. Nė viena šios Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.
12.2. Nenugalimos jėgos aplinkybių sąvoka apibrėžiama ir Sutarties šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsniu bei Atleidimo nuo atsakomybės, esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės, esant nenugalimos jėgos (force majeure) aplinkybėms taisyklių patvirtinimo“.
12.3. Jei kuri nors šios Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Sutarties Šalį, pranešdama apie aplinkybių pobūdį, galimą trukmę ir tikėtiną poveikį. 
12.4. Jei nenugalimos jėgos (force majeure) aplinkybės trunka ilgiau kaip 30 (trisdešimt) dienų, tuomet bet kuri šios Sutarties Šalis turi teisę nutraukti šią Sutartį įspėdama apie tai kitą sutarties šalį prieš 10 (dešimt) dienų. Jei pasibaigus šiam 10 (dešimt) dienų terminui nenugalimos jėgos (force majeure) aplinkybės vis dar tęsiasi, Sutartis nutraukiama ir šios Sutarties Šalys atleidžiamos nuo tolesnio sutarties vykdymo.

XIII SKYRIUS
SUTARTIES NUTRAUKIMAS
13.1. Užsakovas turi teisę vienašališkai nutraukti Sutartį, prieš  3 (tris) darbo dienas raštu pranešęs apie tai Rangovui.
13.2. Taip pat ši Sutartis gali būti nutraukta:
13.2.1. jei Force majeure aplinkybės užtrunka ilgiau kaip vieną mėnesį ir abi Šalys nesudaro susitarimų ir šios Sutarties pakeitimų, leidžiančių Šalims toliau vykdyti savo įsipareigojimus;
13.2.2. abiejų Šalių raštišku susitarimu.
13.3. Sutarties nutraukimas neatleidžia Šalių nuo prievolių, atsiradusių iki sutarties nutraukimo, įvykdymo. Nutraukiant Sutartį dėl vienos iš Šalių kaltės, Sutartį pažeidusi Šalis privalo pilnai atsiskaityti su kita Šalimi, bei atlyginti pastarosios patirtus nuostolius.

XIV SKYRIUS
GINČŲ SPRENDIMO TVARKA

14.1. Bet koks ginčas dėl Sutarties ar atskirų jos nuostatų, Sutarties vykdymo, neveikimo ar nutraukimo turi būti sprendžiami Šalių tarpusavio derybomis. Nepavykus susitarti – ginčas sprendžiamas Lietuvos Respublikos teismuose Lietuvos Respublikos įstatymų nustatyta tvarka.

XV SKYRIUS
KITOS SUTARTIES SĄLYGOS
15.1. Sutartis galioja nuo jos įsigaliojimo momento iki visų Darbų užbaigimo ir atsiskaitymo už juos, bei kitų sutartinių įsipareigojimų įvykdymo.
15.2. Visi dokumentai ir informacija, gauta vykdant šią Sutartį, laikomi konfidencialiais, ir be išankstinio raštiško kitos Sutarties šalies sutikimo kita Šalis neturi teisės pateiktų dokumentų perduoti kitiems asmenims, išskyrus atvejus, kai tai būtina vykdant Sutartį arba tai nustato teisės aktai arba informacija yra vieša.
15.3. Ši Sutartis sudaryta dviem vienodą teisinę galią turinčiais egzemplioriais – po vieną kiekvienai šaliai.
15.4. Sutarčiai taikoma Lietuvos Respublikos teisė.
15.5. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.
XVI SKYRIUS
 SUTARTIES PRIEDAI
16.1. Visi šios Sutarties priedai yra neatskiriamos Sutarties dalys.
10.2. Sutarties 1 priedas – „Techninė specifikacija“.
10.3. Sutarties 2 priedas – „Rangovo pasiūlymas“.
10.4. Sutarties 3 priedas – „Darbų perdavimo - priėmimo aktas“

XVII SKYRIUS
ŠALIŲ REKVIZITAI

